nibzard/narodne-novine-full-text-markdown huggingface dataset:
## Pravilnik o postupku homologacije motornih vozila s obzirom na prednje zaštitne sustave TPV 160 (izdanje 00)

### NN 16/2009 (5.2.2009.), Pravilnik o postupku homologacije motornih vozila s obzirom na prednje zaštitne sustave TPV 160 (izdanje 00)

**DRŽAVNI ZAVOD ZA MJERITELJSTVO**

343

Temeljem članka 275. stavak 3. Zakona o sigurnosti prometa na cestama (»Narodne novine« br. 67/08) ravnatelj Državnog zavoda za mjeriteljstvo donosi

[PRAVILNIK](dodatni/381163.pdf)

[O POSTUPKU HOMOLOGACIJE MOTORNIH VOZILA S OBZIROM NA PREDNJE ZAŠTITNE SUSTAVE TPV 160 (IZDANJE 00)](dodatni/381163.pdf)

Pravilnik, NN 16/2009-343
## Odluka o postavljenju dr. sc. Svjetlana Berkovića za izvanrednog i opunomoćenog veleposlatnika Republike Hrvatske u Republici Sloveniji

### NN 17/2009 (6.2.2009.), Odluka o postavljenju dr. sc. Svjetlana Berkovića za izvanrednog i opunomoćenog veleposlatnika Republike Hrvatske u Republici Sloveniji

**PREDSJEDNIK REPUBLIKE HRVATSKE**

347

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/522, urbroj: 50304/2-09-01 od 23. siječnja 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam dr. sc. SVJETLANA BERKOVIĆA za izvanrednog i opunomoćenog veleposlanika Republike Hrvatske u Republici Sloveniji, sa sjedištem u Ljubljani.

Ova Odluka stupa na snagu 9. veljače 2009. godine.

Klasa: 018- 07/08-02/50

Urbroj: 71-05-03/1-09-7

Zagreb, 30. siječnja 2009.

Predsjednik
Republike Hrvatske
Stjepan Mesić, v. r.

Odluka, NN 17/2009-347
## Pravilnik o mjerama za sprječavanje širenja i suzbijanje karanfilovih savijača (Cacoecimorpha pronubana Hb. i Epichoristodes acerbella (Walk.) Diak.)

### NN 17/2009 (6.2.2009.), Pravilnik o mjerama za sprječavanje širenja i suzbijanje karanfilovih savijača (Cacoecimorpha pronubana Hb. i Epichoristodes acerbella (Walk.) Diak.)

**MINISTARSTVO POLJOPRIVREDE, RIBARSTVA I
RURALNOG RAZVOJA**

351

Na temelju članka 16. stavka 5. i članka 50. Zakona o biljnom zdravstvu (»Narodne novine«, br. 75/05), ministar poljoprivrede, ribarstva i ruralnog razvoja donosi

PRAVILNIK

O MJERAMA ZA SPRJEČAVANJE ŠIRENJA I SUZBIJANJE KARANFILOVIH SAVIJAČA (Cacoecimorpha pronubana Hb. i Epichoristodes acerbella (Walk.) Diak.)[[1]](#footnote-29081-1)

Sadržaj Pravilnika

Članak 1.

Ovim se Pravilnikom propisuju minimalne mjere za sprječavanje širenja i suzbijanje sredozemnoga karanfilova savijača – Cacoecimorpha pronubana Hb. i južnoafričkoga karanfilova savijača – Epichoristodes acerbella (Walk.) Diak. (u daljnjem tekstu: karanfilovi savijači).

Stavljanje u optjecaj

Članak 2.

(1) Bilje iz roda Dianthus L. dopušteno je stavljati u optjecaj samo ako nije zaraženo karanfilovim savijačima, a nasadi karanfila zaraženi karanfilovim savijačima moraju se tretirati na način da bilje dobiveno iz tih nasada nije više zaraženo u trenutku njegova stavljanja u optjecaj.

(2) Iznimno od odredbe iz stavka 1. ovoga članka, dopušteno je stavljati u optjecaj rezano cvijeće iz roda Dianthus L. zaraženo karanfilovim savijačima, u razdoblju od 16. listopada do 30. travnja, pod uvjetom da se radi o slaboj zarazi.

Zabrana posjedovanja

Članak 3.

Zabranjeno je posjedovanje karanfilovih savijača.

Iznimke

Članak 4.

(1) Ministarstvo može dopustiti:

a) iznimke od mjera propisanih u člancima 2. i 3. ovoga Pravilnika, za znanstvene svrhe, pokuse ili za potrebe selekcije.

b) iznimno od odredbe iz članka 2. ovoga Pravilnika, stavljanje u optjecaj rezanog cvijeća iz roda Dianthus L. zaraženog karanfilovim savijačima u razdoblju od 1. svibnja do 15. listopada, pod uvjetom da se radi o slaboj zarazi.

(2) Ministarstvo će dopustiti iznimke iz stavka 1. ovoga članka samo ako se provodi odgovarajući nadzor kojim se osigurava da te iznimke nemaju nepovoljan utjecaj na suzbijanje karanfilovih savijača i ne dovode u opasnost od njihova širenja.

Druge mjere

Članak 5.

Radi suzbijanja i sprječavanja širenja karanfilovih savijača ministar može narediti dodatne ili strože mjere kad je to potrebno.

Stupanje na snagu

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/10

Urbroj: 525-02/09-1

Zagreb, 27. siječnja 2009.

Ministar
poljoprivrede ribarstva
i ruralnog razvoja
mr. sc. Božidar Pankretić, v. r.

[[1](#footnote-29081-1-backlink)]Pravilnikom se preuzimaju odredbe Direktive Vijeća 74/647/EEZ o suzbijanju karanfilovih savijača

Pravilnik, NN 17/2009-351
## Odluka o izmjenama Odluke o minimalno potrebnim deviznim potraživanjima

### NN 17/2009 (6.2.2009.), Odluka o izmjenama Odluke o minimalno potrebnim deviznim potraživanjima

**HRVATSKA NARODNA BANKA**

354

Na temelju članka 29. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donio je 29. siječnja 2009.

ODLUKU

O IZMJENAMA ODLUKE O MINIMALNO POTREBNIM DEVIZNIM POTRAŽIVANJIMA

I.

U točki II. Odluke o minimalno potrebnim deviznim potraživanjima (»Narodne novine«, br. 59/2008.) stavak 1. mijenja se i glasi:

»Pod bankama u smislu ove Odluke podrazumijevaju se banke, štedne banke i podružnice stranih banaka sa sjedištem u Republici Hrvatskoj koje su dobile odobrenje za rad od Hrvatske narodne banke.«

II.

U točki VI. Odluke »28,5%« zamjenjuje se s »25%«.

III.

Ova Odluka stupa na snagu danom objave u »Narodnim novinama«.

Odluka br.: 80-020/01-09/ŽR

Zagreb, 29. siječnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 17/2009-354
## Odluku o izmjeni i dopuni Odluke o utvrđivnju Popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

### NN 17/2009 (6.2.2009.), Odluku o izmjeni i dopuni Odluke o utvrđivnju Popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

**HRVATSKI ZAVOD ZA ZDRAVSTVENO**

**OSIGURANJE**

357

Na osnovi članka 19. Statuta Hrvatskog zavoda za zdravstveno osiguranje (»Narodne novine« broj 16/02., 24/02. i 58/03.) Upravno vijeće Hrvatskog zavoda za zdravstveno osiguranje na 1. sjednici održanoj 27. siječnja 2009. godine donijelo je

ODLUKU

O IZMJENI I DOPUNI ODLUKE O UTVRĐIVNJU POPISA DIJAGNOSTIČKIH I TERAPIJSKIH POSTUPAKA U ZDRAVSTVENIM DJELATNOSTIMA – VREMENSKI I KADROVSKI NORMATIVI

Članak 1.

U Odluci o utvrđivanju Popisa dijagnostičkih i terapijskih postupaka u zdravstvenim djelatnostima – vremenski i kadrovski normativi (»Narodne novine« broj 15/92., 29/93., 65/93., 31/95., 73/99., 3/00., 18/00., 118/01., 44/02., 76/02., 85/02., 92/02., 130/02., 151/02., 11/03., 32/03., 43/03., 203/03., 30/05., 88/05., 136/06., 16/07., 40/07., 57/07., 80/07., 84/07., 98/07., 111/07. 130/07., 54/08., 85/08., 133/08., 2/09. – u daljnjem tekstu: Odluka) u Popisu dijagnostičkih i terapijskih postupaka u zdravstvenim djelatnostima – vremenski i kadrovski normativi koji je sastavni dio Odluke:

– podaci upisani pod šiframa 11031, 11032 i 52466 mijenjaju se i glase:

»

|  |  |  |  |  |
| --- | --- | --- | --- | --- |
| Šifra | Opis postupka | Djelatnici | Vrijeme (min) | Ukupno bodovi |
| 11031 | Prvi stomatološki pregled. Obavlja se prije početka liječenja i ponovno tek po isteku, najmanje 6 mjeseci od završetka prethodnog liječenja korisnika. | 1 liječnik  1 srednja med. sestra | 10  10 | 3,26 |
| 11032 | Kontrolni stomatološki pregled | 1 liječnik  1 srednja med. sestra | 5  5 | 1,63 |
| 52466 | Readaptacija ortodonskog uređaja | 1 liječnik spec.  1 srednja med. sestra | 30  30 | 12,78 |

«

Članak 2.

Ova Odluka stupa na snagu danom objave u »Narodnim novinama«.

Klasa: 025-04/09-01/32

Urbroj: 338-01-01-09-1

Zagreb, 27. siječnja 2009.

Predsjednik
Upravnog vijeća Hrvatskog zavoda za zdravstveno osiguranje
Dražen Jurković, dr. med., v. r.

Odluka, NN 17/2009-357
## Plan prijama u Državnu službu u Ured pravobranitelja/ice za ravnopravnost spolova 2009. godine

### NN 17/2009 (6.2.2009.), Plan prijama u Državnu službu u Ured pravobranitelja/ice za ravnopravnost spolova 2009. godine

PRAVOBRANITELJICA ZA RAVNOPRAVNOST SPOLOVA

358

Na temelju članka 43. stavka 2. Zakona o državnim službenicima (»Narodne novine«, broj 92/05, 142/06, 77/07, 107/07 i 27/08), a sukladno Državnom proračunu Republike Hrvatske za 2009. godinu (»Narodne novine« broj 149/08), pravobraniteljica za ravnopravnost spolova utvrđuje sljedeći

PLAN PRIJAMA

U DRŽAVNU SLUŽBU U URED PRAVOBRANITELJA/ICE ZA RAVNOPRAVNOST SPOLOVA 2009. GODINU

Članak 1.

Ovim Planom prijama u državnu službu utvrđuje se prijam službenika/ca u Ured pravobranitelja/ice za ravnopravnost spolova za 2009. godinu.

Članak 2.

Plan prijama u državnu službu sadrži:

– stvarno stanje popunjenosti radnih mjesta u Uredu pravobranitelja/ice za ravnopravnost spolova,

– potreban broj državnih službenika/ca na neodređeno vrijeme.

Članak 3.

U Uredu pravobranitelja/ice za ravnopravnost spolova na dan 31. prosinca 2008. godine zaposleno je 7 državnih službenika/ce na neodređeno vrijeme.

Članak 4.

U Ured pravobranitelja/ice za ravnopravnost spolova, sukladno predviđenim financijskim sredstvima u Državnom proračunu Republike Hrvatske za 2009. godinu, planira se popuniti potreban broj službenika/ca na neodređeno vrijeme i to:

– 1 službenika/cu visoke stručne spreme

Članak 5.

Na temelju ovog Plana slobodna radna mjesta popunjavaju se putem javnog natječaja, internog oglasa ili premještajem.

Članak 6.

Plan prijama u državnu službu objavljuje se u »Narodnim novinama«, dnevnom listu »Vjesnik« i na web-stranici Središnjeg državnog ureda za upravu.

Članak 7.

Ovaj Plan stupa na snagu danom donošenja.

Ev. broj: PRS – 12-01/09-01
Urbroj: 08-09-01
Zagreb, 29. siječnja 2009.

Pravobraniteljica
za ravnopravnost spolova
Gordana Lukač Koritnik, v. r.

Ostalo, NN 17/2009-358
## Odluka o katastarskoj izmjeri na području grada Đakova za dio k.o. Đakovo - ekstravilan

### NN 17/2009 (6.2.2009.), Odluka o katastarskoj izmjeri na području grada Đakova za dio k.o. Đakovo - ekstravilan

**DRŽAVNA GEODETSKA UPRAVA**

360

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA ĐAKOVA ZA DIO k.o. ĐAKOVO – EKSTRAVILAN

1. U svrhu izrade katastra nekretnina i obnove zemljišne knjige na području Grada Đakovo za dio k.o. Đakovo – ekstravilan provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geodetski zavod d.d. Osijek.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d. Osijek ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake

4. Nositelji prava na zemljištima na području dijela k.o. Đakovo – ekstravilan dužni su do 31. ožujka 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela k.o. Đakovo – ekstravilan dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Osijek, Ispostava Đakovo; i tvrtka Geodetski zavod d.d. Osijek osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/19
Urbroj: 541-04-1/3-09-28
Zagreb, 27. siječnja 2009.

Ravnatelj
prof. dr. sc. Željko Bačić, v. r.

Odluka, NN 17/2009-360
## Odluka o katastarskoj izmjeri na području općine Punitovci za katastarsku Općinu Krndija

### NN 17/2009 (6.2.2009.), Odluka o katastarskoj izmjeri na području općine Punitovci za katastarsku Općinu Krndija

**DRŽAVNA GEODETSKA UPRAVA**

361

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE PUNITOVCI ZA KATASTARSKU OPĆINU KRNDIJA

1. U svrhu izrade katastra nekretnina i obnove zemljišne knjige na području Općine Punitovci za katastarsku općinu Krndija provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geoprojekt d.o.o. Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtka Geoprojekt d.o.o. Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake

4. Nositelji prava na zemljištima na području katastarske općine Krndija dužni su do 1. travnja 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području katastarske općine Krndija dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Osijek – Ispostava Đakovo i tvrtka Geoprojekt d.o.o. Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/20
Urbroj: 541-04-01/3-09-13
Zagreb, 27. siječnja 2009.

Ravnatelj
prof. dr. sc. Željko Bačić, v. r.

Odluka, NN 17/2009-361
## Rješenje kojim se Aljoši Šestanoviću daje odobrenje za obavljanje dužnosti člana Uprave ovlaštenog društva FIMA Vrijednosnice d.o.o., Varaždin

### NN 17/2009 (6.2.2009.), Rješenje kojim se Aljoši Šestanoviću daje odobrenje za obavljanje dužnosti člana Uprave ovlaštenog društva FIMA Vrijednosnice d.o.o., Varaždin

**HRVATSKA AGENCIJA ZA NADZOR
FINANCIJSKIH USLUGA**

365

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 597. Zakona o tržištu kapitala (»Narodne novine« br. 88/08 i 146/08) i članka 40.b stavak 5. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu za izdavanje odobrenja za obavljanje dužnosti člana Uprave ovlaštenog društva FIMA Vrijednosnice d.o.o., Varaždin, Anina 2, na sjednici održanoj dana 29. siječnja 2009. godine donijela je

RJEŠENJE

1. Aljoši Šestanoviću iz Zagreba, Božidara Magovca 39, rođenom 30. rujna 1971. godine, daje se odobrenje za obavljanje dužnosti člana Uprave ovlaštenog društva FIMA Vrijednosnice d.o.o., Varaždin, Anina 2.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/36
Urbroj: 326-111/09-5
Zagreb, 29. siječnja 2009.

Predsjednik Uprave
Ante Samodol, v. r.

Rješenje, NN 17/2009-365
## Rješenje kojim se Jasminki Mihaljević daje odobrenje za obavljanje dužnosti člana Uprave ovlaštenog društva Prva generacija d.o.o., Zagreb

### NN 17/2009 (6.2.2009.), Rješenje kojim se Jasminki Mihaljević daje odobrenje za obavljanje dužnosti člana Uprave ovlaštenog društva Prva generacija d.o.o., Zagreb

**HRVATSKA AGENCIJA ZA NADZOR
FINANCIJSKIH USLUGA**

366

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 597. Zakona o tržištu kapitala (»Narodne novine« br. 88/08 i 146/08) i članka 40.b stavak 5. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu za izdavanje odobrenja za obavljanje dužnosti člana Uprave ovlaštenog društva PRVA GENERACIJA d.o.o., Zagreb, Folnegovićeva 1c, na sjednici održanoj dana 29. siječnja 2009. godine donijela je

RJEŠENJE

1. Jasminki Mihaljević iz Osijeka, Bele Bartoka 28a, rođenoj 6. ožujka 1961. godine, daje se odobrenje za obavljanje dužnosti člana Uprave ovlaštenog društva PRVA GENERACIJA d.o.o., Zagreb, Folnegovićeva 1c.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/40
Urbroj: 326-111/09-2
Zagreb, 29. siječnja 2009.

Predsjednik Uprave
Ante Samodol, v. r.

Rješenje, NN 17/2009-366
## Rješenje kojim se Josipu Rajčiću, osnivaču Obrta za zastupanje u osiguranju Aktiv, Split, daje dozvola za obavljanje poslova zastupanja u osiguranju

### NN 17/2009 (6.2.2009.), Rješenje kojim se Josipu Rajčiću, osnivaču Obrta za zastupanje u osiguranju Aktiv, Split, daje dozvola za obavljanje poslova zastupanja u osiguranju

**HRVATSKA AGENCIJA ZA NADZOR
FINANCIJSKIH USLUGA**

367

Na temelju odredbi članka 15. stavka 1. točke 4. alineje 3. i članka 8. stavka 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te odredbi članka 250. stavka 2, članka 252. stavak 2. i članka 260. stavak 1. točka 1, u svezi odredbe članka 236. stavak 4. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu Josipa Rajčića iz Splita, Bračka 11, osnivača Obrta za zastupanje u osiguranju AKTIV, Split, Vinkovačka b.b., za izdavanje dozvole za obavljanje poslova zastupanja u osiguranju, na sjednici održanoj 29. siječnja 2009. donijela je

RJEŠENJE

I. Josipu Rajčiću iz Splita, Bračka 11, osnivaču Obrta za zastupanje u osiguranju AKTIV, Split, Vinkovačka b.b., daje se dozvola za obavljanje poslova zastupanja u osiguranju.

II. Josip Rajčić iz Splita, Bračka 11, osnivač Obrta za zastupanje u osiguranju AKTIV, Split, Vinkovačka b.b., dužan je poslove zastupanja u osiguranju obavljati kao isključivu djelatnost.

III. Josip Rajčić iz Splita, Bračka 11, osnivač Obrta za zastupanje u osiguranju AKTIV, Split, Vinkovačka b.b., dužan je u roku od tri dana od dana upisa u obrtni registar, dostaviti Hrvatskoj agenciji za nadzor financijskih usluga izvadak iz obrtnog registra.

IV. Izjreka ovog rješenja objavit će se u »Narodnim novinama«.

Klasa: UP/I-453-02/09-37/4
Urbroj: 326-112-09-2
Zagreb, 29. siječnja 2009.

Predsjednik Uprave
Ante Samodol, v. r.

Rješenje, NN 17/2009-367
## Rješenje kojim se daje suglasnost Erste d.o.o. društvu za upravljanje obveznim mirovinskim fondom, Zagreb, na imenovanje člana Nadzornog odbora društva g. Roberta Czelovszkog

### NN 17/2009 (6.2.2009.), Rješenje kojim se daje suglasnost Erste d.o.o. društvu za upravljanje obveznim mirovinskim fondom, Zagreb, na imenovanje člana Nadzornog odbora društva g. Roberta Czelovszkog

**HRVATSKA AGENCIJA ZA NADZOR
FINANCIJSKIH USLUGA**

368

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članka 14., 15. i 27a. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), a u svezi članka 2. Pravilnika o dokumentaciji koja se prilaže zahtjevu za autorizaciju (»Narodne novine« br. 57/01 i 128/02), Hrvatska agencija za nadzor financijskih usluga odlučujući o zahtjevu za odobravanje imenovanja člana Nadzornog odbora Erste d.o.o. društva za upravljanje obveznim mirovinskim fondom, Zagreb, Ivana Lučića 2a, u predmetu davanja suglasnosti na imenovanje člana Nadzornog odbora društva, temeljem odluke Uprave na sjednici održanoj 29. siječnja 2009. donijela je

RJEŠENJE

1. Daje se suglasnost Erste d.o.o. društvu za upravljanje obveznim mirovinskim fondom, Zagreb, Ivana Lučića 2a, na imenovanje člana Nadzornog odbora društva g. Roberta Czelovszkog, Varadi utca 12, Budimpešta, Republika Mađarska.

2. Izrjeka ovog Rješenja objavit će se u »Narodnim novinama«.

Klasa: UP/I-140-01/09-31/01
Urbroj: 326-113-09-3
Zagreb, 29. siječnja 2009.

Predsjednik Uprave
Ante Samodol, v. r.

Rješenje, NN 17/2009-368
## Odluka o zajamčenom prinosu obveznih mirovinskih fondova za 2008. godinu

### NN 17/2009 (6.2.2009.), Odluka o zajamčenom prinosu obveznih mirovinskih fondova za 2008. godinu

**HRVATSKA AGENCIJA ZA NADZOR
FINANCIJSKIH USLUGA**

369

Na temelju odredbi članka 15. stavak 1., točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05), primjenom odredbi članka 58. stavka 3. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07) i članka 4. i 5. Pravilnika o načinu i roku izračuna zajamčenog prinosa (»Narodne novine« br. 1/08), Hrvatska agencija za nadzor financijskih usluga na sjednici održanoj 29. siječnja 2009., donijela je

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2008. GODINU

Članak 1.

Referentni prinos obveznih mirovinskih fondova u Republici Hrvatskoj za 2008. godinu iznosi -0,3918%.

Članak 2.

Zajamčeni prinos obveznih mirovinskih fondova u Republici Hrvatskoj za 2008. godinu iznosi -6,3918%.

Članak 3.

Kako su ostvarene stope godišnjih prinosa svih obveznih mirovinskih fondova kroz razdoblje od prethodne tri kalendarske godine iznad visine stope zajamčenog prinosa, niti jedno obvezno mirovinsko društvo nema obvezu uplate razlike do zajamčenog prinosa na osobne račune članova obveznog mirovinskog fonda kojim upravlja.

Članak 4.

Ova Odluka stupa na snagu osmog dana od dana objave u »Narodnim novinama«.

Klasa: 011-02/09-04/29
Urbroj: 326-01-09-1
Zagreb, 29. siječnja 2009.

Predsjednik Uprave
Ante Samodol, v. r.

Odluka, NN 17/2009-369
## Odluka o roku za usklađenje ulaganja imovine otvorenih investicijskih fondova s javnom ponudom

### NN 17/2009 (6.2.2009.), Odluka o roku za usklađenje ulaganja imovine otvorenih investicijskih fondova s javnom ponudom

**HRVATSKA AGENCIJA ZA NADZOR
FINANCIJSKIH USLUGA**

370

Na temelju odredbi članaka 100. i 101. Zakona o investicijskim fondovima (»Narodne novine«, broj 150/05) i članka 12. Pravilnika o dozvoljenim ulaganjima i ograničenjima ulaganja otvorenih investicijskih fondova s javnom ponudom (»Narodne novine«, broj 128/07, 32/08, 79/08, 112/08 i 5/09), Hrvatska agencija za nadzor financijskih usluga na sjednici održanoj 29. siječnja 2009. godine donijela je

ODLUKU

O ROKU ZA USKLAĐENJE ULAGANJA IMOVINE OTVORENIH INVESTICIJSKIH FONDOVA S JAVNOM PONUDOM

Članak 1.

Društvo za upravljanje obvezno je u roku od šest (6) mjeseci od stupanja na snagu ove Odluke uskladiti ulaganje imovine fonda s odredbama članka 6. Pravilnika o dozvoljenim ulaganjima i ograničenjima ulaganja otvorenih investicijskih fondova s javnom ponudom (»Narodne novine«, broj 128/07, 32/08, 79/08, 112/08 i 5/09).

Članak 2.

Ova Odluka stupa na snagu danom objave u »Narodnim novinama«.

Klasa: 011-02/09-04-30
Urbroj: 326-01-09-1
Zagreb, 29. siječnja 2009.

Predsjednik Uprave
Ante Samodol, v. r.

Odluka, NN 17/2009-370
## Odluka o postavljenju dr. sc. Vesne Cvjetković Kurelec izvanredne i opunomoćene veleposlanice Republike Hrvatske u Helenskoj Republici i za izvanrednu i opunomoćenu veleposlanicu Republike Hrvatske u Gruziji

### NN 18/2009 (11.2.2009.), Odluka o postavljenju dr. sc. Vesne Cvjetković Kurelec izvanredne i opunomoćene veleposlanice Republike Hrvatske u Helenskoj Republici i za izvanrednu i opunomoćenu veleposlanicu Republike Hrvatske u Gruziji

**PREDSJEDNIK REPUBLIKE HRVATSKE**

372

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/361, urbroj: 50304/2-09-01 od 7. siječnja 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam dr. sc. VESNU CVJETKOVIĆ KURELEC izvanrednu i opunomoćenu veleposlanicu Republike Hrvatske u Helenskoj Republici, sa sjedištem u Ateni, i za izvanrednu i opunomoćenu veleposlanicu Republike Hrvatske u Gruziji, sa sjedištem u Ateni.

Ova Odluka stupa na snagu danom donošenja.

Klasa: 018-07/08-02/56

Urbroj: 71-05-03/1-09-3

Zagreb, 4. veljače 2009.

Predsjednik
Republike Hrvatske
Stjepan Mesić, v. r.

Odluka, NN 18/2009-372
## Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Maleziji i za izvanrednog i opunomoćenog veleposlanika Republike Hrvatske u Socijalističkoj Republici Vijetnam

### NN 18/2009 (11.2.2009.), Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Maleziji i za izvanrednog i opunomoćenog veleposlanika Republike Hrvatske u Socijalističkoj Republici Vijetnam

**PREDSJEDNIK REPUBLIKE HRVATSKE**

373

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/371, urbroj: 50304/2-09-01 od 16. siječnja 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam ŽELJKA BOŠNJAKA izvanrednog i opunomoćenog veleposlanika Republike Hrvatske u Maleziji, sa sjedištem u Kuala Lumpuru, i za izvanrednog i opunomoćenog veleposlanika Republike Hrvatske u Socijalističkoj Republici Vijetnam, sa sjedištem u Kuala Lumpuru.

Ova Odluka stupa na snagu danom donošenja.

Klasa: 018-07/09-02/01

Urbroj: 71-05-03/1-09-3

Zagreb, 4. veljače 2009.

Predsjednik
Republike Hrvatske
Stjepan Mesić, v. r.

Odluka, NN 18/2009-373
## Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Maleziji i za izvanrednog i opunomoćenog veleposlanika Republike Hrvatske u Laoskoj Narodnoj Demokratskoj Republici

### NN 18/2009 (11.2.2009.), Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Maleziji i za izvanrednog i opunomoćenog veleposlanika Republike Hrvatske u Laoskoj Narodnoj Demokratskoj Republici

**PREDSJEDNIK REPUBLIKE HRVATSKE**

374

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/371, urbroj: 50304/2-09-03 od 16. siječnja 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam ŽELJKA BOŠNJAKA izvanrednog i opunomoćenog veleposlanika Republike Hrvatske u Maleziji, sa sjedištem u Kuala Lumpuru, i za izvanrednog i opunomoćenog veleposlanika Republike Hrvatske u Laoskoj Narodnoj Demokratskoj Republici, sa sjedištem u Kuala Lumpuru.

Ova Odluka stupa na snagu danom donošenja.

Klasa: 018-07/09-02/02

Urbroj: 71-05-03/1-09-3

Zagreb, 4. veljače 2009.

Predsjednik
Republike Hrvatske
Stjepan Mesić, v. r.

Odluka, NN 18/2009-374
## Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Maleziji i za izvanrednog i opunomoćenog veleposlanika Republike Hrvatske u Burnej Darussalamu

### NN 18/2009 (11.2.2009.), Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Maleziji i za izvanrednog i opunomoćenog veleposlanika Republike Hrvatske u Burnej Darussalamu

**PREDSJEDNIK REPUBLIKE HRVATSKE**

375

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/371, urbroj: 50304/2-09-05 od 19. siječnja 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam ŽELJKA BOŠNJAKA izvanrednog i opunomoćenog veleposlanika Republike Hrvatske u Maleziji, sa sjedištem u Kuala Lumpuru, i za izvanrednog i opunomoćenog veleposlanika Republike Hrvatske u Brunej Darussalamu, sa sjedištem u Kuala Lumpuru.

Ova Odluka stupa na snagu danom donošenja.

Klasa: 018-07/09-02/06

Urbroj: 71-05-03/1-09-3

Zagreb, 4. veljače 2009.

Predsjednik
Republike Hrvatske
Stjepan Mesić, v. r.

Odluka, NN 18/2009-375
## Odluka o zaduživanju Republike Hrvatske deviznim kreditom sindiciranim kod domaćih banaka, u iznosu od 750.000.000 EUR-a

### NN 18/2009 (11.2.2009.), Odluka o zaduživanju Republike Hrvatske deviznim kreditom sindiciranim kod domaćih banaka, u iznosu od 750.000.000 EUR-a

**VLADA REPUBLIKE HRVATSKE**

377

Na temelju članka 26. Zakona o izvršavanju državnog proračuna Republike Hrvatske za 2009. godinu (»Narodne novine«, broj 149/2008), Vlada Republike Hrvatske je na sjednici održanoj 5. veljače 2009. godine donijela

ODLUKU

O ZADUŽIVANJU REPUBLIKE HRVATSKE DEVIZNIM KREDITOM SINDICIRANIM KOD DOMAĆIH BANAKA, U IZNOSU OD 750.000.000 EUR-a

I.

Radi izvršenja izdataka utvrđenih Zakonom o izvršavanju Državnog proračuna Republike Hrvatske za 2009. godinu, Republika Hrvatska zadužuje se deviznim kreditom sindiciranim kod domaćih banaka, u iznosu od 750.000.000 EUR-a.

II.

Na kredit iz točke I. ove Odluke obračunava se nepromjenjiva kamatna stopa u visini 6,90%. Kamate se obračunavaju šestomjesečno.

Kredit dospijeva 30. rujna 2010. godine u jednom iznosu.

Vodeći aranžeri kredita su: Zagrebačka banka d.d., Zagreb, Privredna banka Zagreb d.d., Zagreb, Raiffeisenbank Austria d.d., Zagreb, Erste & Steiermarkische Bank d.d., Zagreb, Societe Generale – Splitska banka d.d., Split, Hypo Alpe-Adria Bank d.d., Zagreb, OTP banka d.d., Slavonska banka d.d., Osijek i Hrvatska poštanska banka d.d., Zagreb.

III.

Ovlašćuje se ministar financija za zaključenje ugovora sukladno točkama I. i II. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 403-01/09-01/01

Urbroj: 5030120-09-1

Zagreb, 5. veljače 2009.

Predsjednik
dr. sc. Ivo Sanader, v. r.

Odluka, NN 18/2009-377
## Odluka o davanju suglasnosti na Statut Hrvatskoga zavoda za zdravstveno osiguranje

### NN 18/2009 (11.2.2009.), Odluka o davanju suglasnosti na Statut Hrvatskoga zavoda za zdravstveno osiguranje

**VLADA REPUBLIKE HRVATSKE**

378

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/1998, 15/2000, 117/2001, 199/2003 i 30/2004) i članka 87. stavka 2. Zakona o obveznom zdravstvenom osiguranju (»Narodne novine«, broj 150/2008), Vlada Republike Hrvatske je na sjednici održanoj 5. veljače 2009. godine donijela

ODLUKU

O DAVANJU SUGLASNOSTI NA STATUT HRVATSKOGA ZAVODA ZA ZDRAVSTVENO OSIGURANJE

I.

Daje se suglasnost na Statut Hrvatskoga zavoda za zdravstveno osiguranje, koji je Upravno vijeće Hrvatskoga zavoda za zdravstveno osiguranje donijelo na sjednici održanoj 27. siječnja 2009. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-03/09-02/03

Urbroj: 5030104-09-1

Zagreb, 5. veljače 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 18/2009-378
## Odluka o izmjeni Odluke o osnivanju Nacionalnog vijeća za zaštitu na radu

### NN 18/2009 (11.2.2009.), Odluka o izmjeni Odluke o osnivanju Nacionalnog vijeća za zaštitu na radu

**VLADA REPUBLIKE HRVATSKE**

380

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 3. stavka 2. Zakona o zaštiti na radu (»Narodne novine«, br. 59/96, 94/96, 114/2003, 100/2004 i 86/2008), Vlada Republike Hrvatske je na sjednici održanoj 5. veljače 2009. godine donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA ZAŠTITU NA RADU

I.

U Odluci o osnivanju Nacionalnog vijeća za zaštitu na radu, klase: 115-01/07-02/02, urbroja: 5030108-07-1, od 19. travnja 2007. godine, klase: 115-01/07-02/02, urbroja: 5030108-07-04, od 19. listopada 2007. godine i klase: 115-01/07-02/02, urbroja: 5030104-08-01, od 10. listopada 2008. godine, u točki IV. stavku 1. deseta alineja mijenja se i glasi:

»– Ljiljana Dolšak, Visoka škola za sigurnost, Zagreb«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 115-01/07-02/02

Urbroj: 5030104-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Odluka, NN 18/2009-380
## Rješenje o razrješenju pomoćnika ravnatelja Državnog zavoda za mjeriteljstvo

### NN 18/2009 (11.2.2009.), Rješenje o razrješenju pomoćnika ravnatelja Državnog zavoda za mjeriteljstvo

**VLADA REPUBLIKE HRVATSKE**

381

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 29. siječnja 2009. godine donijela

RJEŠENJE

O RAZRJEŠENJU POMOĆNIKA RAVNATELJA DRŽAVNOG ZAVODA ZA MJERITELJSTVO

Razrješuje se KREŠIMIR VRGOČ dužnosti pomoćnika ravnatelja Državnog zavoda za mjeriteljstvo.

Klasa: 080-02/09-02/13

Urbroj: 50304/2-09-01

Zagreb, 29. siječnja 2009.

Predsjednik
dr. sc. Ivo Sanader, v. r.

Rješenje, NN 18/2009-381
## Rješenje o razrješenju pomoćnika ravnatelja Državnog zavoda za mjeriteljstvo

### NN 18/2009 (11.2.2009.), Rješenje o razrješenju pomoćnika ravnatelja Državnog zavoda za mjeriteljstvo

**VLADA REPUBLIKE HRVATSKE**

382

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 29. siječnja 2009. godine donijela

RJEŠENJE

O RAZRJEŠENJU POMOĆNIKA RAVNATELJA DRŽAVNOG ZAVODA ZA MJERITELJSTVO

Razrješuje se MIROSLAV BANIĆ dužnosti pomoćnika ravnatelja Državnog zavoda za mjeriteljstvo.

Klasa: 080-02/09-02/14

Urbroj: 50304/2-09-01

Zagreb, 29. siječnja 2009.

Predsjednik
dr. sc. Ivo Sanader, v. r.

Rješenje, NN 18/2009-382
## Rješenje o imenovanju pomoćnika ravnatelja u Službi za mjeriteljstvo u Državnom zavodu za mjeriteljstvo

### NN 18/2009 (11.2.2009.), Rješenje o imenovanju pomoćnika ravnatelja u Službi za mjeriteljstvo u Državnom zavodu za mjeriteljstvo

**VLADA REPUBLIKE HRVATSKE**

383

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 29. siječnja 2009. godine donijela

RJEŠENJE

O IMENOVANJU POMOĆNIKA RAVNATELJA U SLUŽBI ZA MJERITELJSTVO U DRŽAVNOM ZAVODU ZA MJERITELJSTVO

Imenuje se KREŠIMIR VRGOČ pomoćnikom ravnatelja u Službi za mjeriteljstvo u Državnom zavodu za mjeriteljstvo.

Klasa: 080-02/08-01/580

Urbroj: 50304/2-09-01

Zagreb, 29. siječnja 2009.

Predsjednik
dr. sc. Ivo Sanader, v. r.

Rješenje, NN 18/2009-383
## Rješenje o imenovanju pomoćnika ravnatelja u Službi za plemenite kovine i homologaciju u Državnom zavodu za mjeriteljstvo

### NN 18/2009 (11.2.2009.), Rješenje o imenovanju pomoćnika ravnatelja u Službi za plemenite kovine i homologaciju u Državnom zavodu za mjeriteljstvo

**VLADA REPUBLIKE HRVATSKE**

384

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 29. siječnja 2009. godine donijela

RJEŠENJE

O IMENOVANJU POMOĆNIKA RAVNATELJA U SLUŽBI ZA PLEMENITE KOVINE I HOMOLOGACIJU U DRŽAVNOM ZAVODU ZA MJERITELJSTVO

Imenuje se MIROSLAV BANIĆ pomoćnikom ravnatelja u Službi za plemenite kovine i homologaciju u Državnom zavodu za mjeriteljstvo.

Klasa: 080-02/08-01/579

Urbroj: 50304/2-09-01

Zagreb, 29. siječnja 2009.

Predsjednik
dr. sc. Ivo Sanader, v. r.

Rješenje, NN 18/2009-384
## Rješenje o razrješenju člana Upravnog vijeća Hrvatskog registra brodova

### NN 18/2009 (11.2.2009.), Rješenje o razrješenju člana Upravnog vijeća Hrvatskog registra brodova

**VLADA REPUBLIKE HRVATSKE**

385

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 14. stavka 2. Zakona o Hrvatskom registru brodova (»Narodne novine«, broj 81/96), Vlada Republike Hrvatske je na sjednici održanoj 29. siječnja 2009. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG REGISTRA BRODOVA

Razrješuje se TATJANA KRILIĆ dužnosti člana Upravnog vijeća Hrvatskog registra brodova.

Klasa: 080-02/09-02/15

Urbroj: 50304/2-09-01

Zagreb, 29. siječnja 2009.

Predsjednik
dr. sc. Ivo Sanader, v. r.

Rješenje, NN 18/2009-385
## Rješenje o imenovanju člana Upravnog vijeća Hrvatskog registra brodova

### NN 18/2009 (11.2.2009.), Rješenje o imenovanju člana Upravnog vijeća Hrvatskog registra brodova

**VLADA REPUBLIKE HRVATSKE**

386

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/1998, 15/2000, 117/2001, 199/2003 i 30/2004) i članka 14. stavka 2. Zakona o Hrvatskom registru brodova (»Narodne novine«, broj 81/1996), Vlada Republike Hrvatske je na sjednici održanoj 29. siječnja 2009. godine donijela

RJEŠENJE

O IMENOVANJU ČLANA UPRAVNOG VIJEĆA HRVATSKOGA REGISTRA BRODOVA

Imenuje se JOŠKO NIKOLIĆ članom Upravnog vijeća Hrvatskoga registra brodova.

Klasa: 080-02/09-01/14

Urbroj: 50304/2-09-01

Zagreb, 29. siječnja 2009.

Predsjednik
dr. sc. Ivo Sanader, v. r.

Rješenje, NN 18/2009-386
## Rješenje o imenovanju zamjenika predsjednice Upravnog odbora Zaklade "Hrvatska za djecu"

### NN 18/2009 (11.2.2009.), Rješenje o imenovanju zamjenika predsjednice Upravnog odbora Zaklade "Hrvatska za djecu"

**VLADA REPUBLIKE HRVATSKE**

387

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/1998, 15/2000, 117/2001, 199/2003 i 30/2004) i članka 8. stavka 1. Zakona o Zakladi »Hrvatska za djecu« (»Narodne novine«, broj 129/2008), Vlada Republike Hrvatske je na sjednici održanoj 29. siječnja 2009. godine donijela

RJEŠENJE

O IMENOVANJU ZAMJENIKA PREDSJEDNICE UPRAVNOG ODBORA ZAKLADE »HRVATSKA ZA DJECU«

Imenuje se KRUNOSLAV MESARIĆ zamjenikom predsjednice Upravnog odbora Zaklade »Hrvatska za djecu«.

Klasa: 080-02/09-01/15

Urbroj: 50304/2-09-01

Zagreb, 29. siječnja 2009.

Predsjednik
dr. sc. Ivo Sanader, v. r.

Ostalo, NN 18/2009-387
## Pravilnik o sadržaju i načinu podnošenja izvješća o ostvarivanju prava na rodiljne i roditeljske potpore

### NN 18/2009 (11.2.2009.), Pravilnik o sadržaju i načinu podnošenja izvješća o ostvarivanju prava na rodiljne i roditeljske potpore

**MINISTARSTVO OBITELJI, BRANITELJA I
MEĐUGENERACIJSKE SOLIDARNOSTI**

392

Na temelju članka 55. stavka 4. Zakona o rodiljnim i roditeljskim potporama (»Narodne novine« broj 85/08. i 110/08.) ministar nadležan za obitelj, uz mišljenje v. d. ravnatelja Hrvatskog zavoda za zdravstveno osiguranje, donosi

PRAVILNIK

O SADRŽAJU I NAČINU PODNOŠENJA IZVJEŠĆA O OSTVARIVANJU PRAVA NA RODILJNE I RODITELJSKE POTPORE

I. OPĆE ODREDBE

Članak 1.

Ovim Pravilnikom propisuje se sadržaj i način podnošenja izvješća o provedbi Zakona o rodiljnim i roditeljskim potporama (u daljnjem tekstu: Zakon), a na osnovi naturalnih i financijskih podataka o korisnicima i pravima korištenim u određenom vremenskom razdoblju.

Pod izvješćem iz stavka 1. ovoga Pravilnika podrazumijevaju se mjesečna izvješća i godišnje izvješće.

Članak 2.

Izvješća iz članka 1. stavka 2. ovoga Pravilnika obvezan je izraditi Hrvatski zavod za zdravstveno osiguranje (u daljnjem tekstu: Zavod) i dostaviti ih nadležnom ministarstvu za obitelj u roku propisanom člankom 55. stavkom 2. i 3. Zakona.

II. SADRŽAJ I NAČIN PODNOŠENJA IZVJEŠĆA

Članak 3.

Godišnje izvješće iz članka 1. stavka 2. ovoga Pravilnika obuhvaća prikaz podataka o broju korisnika prava, broju i vrstama korištenih prava te o pojedinačnim i ukupnim utrošcima sredstava za ta prava za kalendarsku godinu koja prethodi godini podnošenja izvješća, a na osnovi pojedinačnih mjesečnih izvješća za tu godinu.

Članak 4.

Mjesečno izvješće iz članka 1. stavka 2. ovoga Pravilnika Zavod je obvezan izraditi sukladno podatcima iz elektroničkog očevidnika čiji je sadržaj i način vođenja propisan Pravilnikom o sadržaju i načinu vođenja elektroničkog očevidnika o korisnicima prava na rodiljne i roditeljske potpore.

Mjesečnim izvješćem iz stavka 1. ovoga članka podatci se iskazuju prema sljedećim obilježjima:

a) za korisnike prava:

– spol

– status osigurane osobe (osnova osiguranja)

b) za korištena prava

– broj slučajeva

– broj dana.

Članak 5.

Zavod je dužan osigurati izvješća, propisana ovim Pravilnikom, u pisanom i elektroničkom obliku.

Iznimno, a na osnovi pisanog zahtjeva ministra nadležnog za obitelj, Zavod će omogućiti neposredno raspolaganje podatcima iz elektroničkog očevidnika iz članka 4. ovog Pravilnika.

Članak 6.

Nadležno ministarstvo za obitelj, iznimno od odredaba članka 2. ovoga Pravilnika, može od Zavoda zatražiti posebno izvješće u vezi ostvarivanja prava na rodiljne i roditeljske potpore.

Članak 7.

Ovaj Pravilnik stupa na snagu danom objave u »Narodnim novinama«.

Klasa: 550-02/08-0002/17

Urbroj: 519-06/4-1-09-BR-34

Zagreb, 29. siječnja 2009.

Potpredsjednica Vlade i
ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Pravilnik, NN 18/2009-392
## Pravilnik o izmjeni i dopuni Pravilnika o sustavu sljedivosti krvnih pripravaka i praćenju ozbiljnih štetnih događaja i ozbiljnih štetnih reakcija

### NN 18/2009 (11.2.2009.), Pravilnik o izmjeni i dopuni Pravilnika o sustavu sljedivosti krvnih pripravaka i praćenju ozbiljnih štetnih događaja i ozbiljnih štetnih reakcija

**MINISTARSTVO ZDRAVSTVA I SOCIJALNE SKRBI**

393

Na temelju članka 19. stavka 4. i članka 23. Zakona o krvi i krvnim pripravcima (»Narodne novine«, br. 79/06) ministar zdravstva i socijalne skrbi donosi

PRAVILNIK

O IZMJENI I DOPUNI PRAVILNIKA O SUSTAVU SLJEDIVOSTI KRVNIH PRIPRAVAKA I PRAĆENJU OZBILJNIH ŠTETNIH DOGAĐAJA I OZBILJNIH ŠTETNIH REAKCIJA

Članak 1.

U Pravilniku o sustavu sljedivosti krvnih pripravaka i praćenju ozbiljnih štetnih događaja i ozbiljnih štetnih reakcija (»Narodne novine«, br. 63/07) u članku 2. u točki 8. iza riječi: »izdavanje« riječi: »za transfuzijsko liječenje primatelja« brišu se.

Iza točke 8. dodaje se nova točka 9. koja glasi:

»9. »izdavanje krvnog pripravka za transfuzijsko liječenje« jest postupak izdavanja traženog krvnog pripravka za transfuzijsko liječenje primatelja;«

Dosadašnja točka 9. članka 2. postaje točka 10.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/09-04/01

Urbroj: 534-07-09-1

Zagreb, 3. veljače 2009.

Ministar
mr. Darko Milinović, dr. med., v. r.

Pravilnik, NN 18/2009-393
## Rješenje o ovlaštenju Elementa laborum d.o.o. iz Zagreba za obavljanje poslova zaštite na radu

### NN 18/2009 (11.2.2009.), Rješenje o ovlaštenju Elementa laborum d.o.o. iz Zagreba za obavljanje poslova zaštite na radu

**MINISTARSTVO GOSPODARSTVA, RADA
I PODUZETNIŠTVA**

395

Na zahtjev društva ELEMENTA LABORUM d.o.o. iz Zagreba, Gredice 120, a temeljem članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08 i 116/08) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministar gospodarstva, rada i poduzetništva donosi

RJEŠENJE

I.

ELEMENTA LABORUM d.o.o. iz Zagreba, Gredice 120, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima,

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva klasa: UP/I-116-01/07-04/01, urbroj: 526-08-03/2-07-6 od 12. ožujka 2007. godine.

III.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

IV.

Ovo rješenje objavit će se u »Narodnim novinama«.

Klasa: UP/I-115-01/09-04/01

Urbroj: 526-08-03/2-09-2

Zagreb, 2. veljače 2009.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Rješenje, NN 18/2009-395